PAMATĀ DŽULJETAS MAKDENJELAS GRĀMATA MR. & MRS. AMERICAN PIE
Talants. Skaistumkonkursos tas, ko tu spēj, nosaka to, kas tu esi.
Un, kamēr manas sāncenses virpināja zizli,
man izcili padevās kaut kas noslēpumaināks un maģiskāks.
Iecienītā izlaušanās māksla.
Harijs Hudini knapi spētu tikt vaļā no rezervācijas restorānā,
salīdzinot ar mani.
Très jolie.
- Pārāk jauneklīga? - Beidziet. Jūs esat visīstākais zīdainis.
Grejmen! Assistánce, s'il vous plaît.
Vai tā ir Evelina Rolinsa?
Viņai ir stīvs plecs, viņa nevar aizsniegt rāvējslēdzēju.
Tūlīt būšu.
Kurpes, kurpes, kurpes.
Bonjour.
- Beidzot. Augšu. - Ak tu pasaulīt.
Pālmbīčā Evelina Rolinsa kopēta vairāk reižu nekā Bībele.
Vienmēr gaumīgi. Nekad nemoderni.
Gribēju to, kas ir viņai, un vēl vairāk.
Rimsties, mana brokāta sirds.
Grejmen, vai atnesīsiet man brokātu?
Vai tā ir Maksīna Simonsa?
Neuztraucieties. Saģērbu viņu kā sīku jūrnieku padauzu.
Es pārdomāju. Parādiet man Malkolma Stāra kleitu.
Tūlīt būšu.
"Sīku jūrnieku padauzu"?
Teicāt - jauneklīgu un iztapīgu.
Klau, Grejmen, lai ko vilktu viņa, palīdziet man neatpalikt.
- Labi? Lūdzu. - Protams, protams.
- Grejmena godavārds ir svēts. - Paldies.
Stāra kunga jaunā garā kleita.
Nu, paskatieties. Esam kā dvīnes.
Mūsu tērpi ir no viena auduma.
Man patīk svārki. Vai man patīk šīs bikses?
Vai man patīk svārki, vai man patīk šīs bikses?
Tas ir palaco griezums.
Galanosu, Grejmen. Atnes man Galanosa kleitu.
- Fabjāni. - Fabjāni.
Pagatavosiet man Sienāzi?
Jā, dievišķīgi. Iesaiņojiet un atnesiet Oskara kleitu.
Oskaru!
Man garšo Sienāži. Esat mēģinājis?
Tas piparmētru liķiera dēļ. Patīk vēsā sajūta mutē.
Dievišķīgi.
Garçon.
- Nepasaki ko nevietā! - Kāpēc ne?
- Nepasaki ko nevietā, Maksīna! - Pa vienai no katras krāsas.
Grejmen.
Kurš man jānogalina, lai dabūtu to?
Lēnām pār tiltu, mīļā.
Es to pasūtīju Normas sezonas noslēguma pludmales ballei, bet nu diemžēl.
Kā Norma jūtas?
Tik mīļi, ka pajautājāt.
Bet neizskatās labi.
Mēs ar Daglasu divreiz dienā lūdzam Dievam brīnumu.
Cik katoliciski.
Ģimenes labā jebko.
Pat tās ģimenes labā, ko neesat 20 gadus redzējuši?
Esam dedzīgi uzturējuši ar Normu korespondenci.
Nu protams, ka tā.
Vai jūsu vīrs nav dažus soļus no Normas
aprūpes namā Destiny Vistas?
Kā viņam garšo ēdiens?
Grejmen, nosūtiet manus saiņus uz manām mājām.
O jā, protams. Nekavējoties.
Ko es tādu pateicu?
Pieminējāt viņa senilo salami šķēli vīru.
Tiešām pateicu ko nevietā, vai ne?
Varu viņai kā atdarīt?
Gudrs padoms. Atdariet nepielīzdama!
Tas man ir pa spēkam.
Evelina ir vai nu labākā draudzene, vai ļaunākā ienaidniece.
Palieciet draugu pusē!
Tā kā Normai diemžēl ir embolija, to, ko dara Evelina Rolinsa,
dara visa Pālmbīča.
Un kā jūs maksāsiet?
Jūs pieņemat čeku?
Varbūt pat miljons pārsvarā jaunu cilvēku
piedalīšoties šodienas moratorijā pret Vjetnamu.
Nu, tie ir pēdējie. Evelinas gaume ir izsmalcināta.
Zini, tā ir tik dārga.
Citādi tu zini - es nemūžam.
Es tikai negribu apkaunot sevi vai tevi.
- Sveiki. - Labrīt.
Jūsu tantei bija smaga nakts.
Ārsts saka, ka embolija jau aizceļojusi līdz plaušām.
Jums ar vīru jābūt gataviem.
Man nešķita, ka tas notiks tik strauji. Tik nupat sākām viena otru iepazīt.
Tie ir pēdējie.
Es pēc tiem atgriezīšos.
Tik-tak.
MOTELIS SAGA
Kur tu biji? Es uztraucos.
Es piestāju apraudzīt Normu.
Kā vecajai meitenei klājas?
Nu, mums jāgatavojas.
Acīmredzot tu jau to dari.
Esi izpirkusi pusi Vorta avēnijas.
Klubā ir tik daudz pasākumu. Katram pasākumam savs tērps.
Bet tev nav sevi jāpierāda, Maksīna Simonsa.
Runājot par pierādījumu.
Ko teiksi? Atsakāmies no "Simonsa" un lietojam "Delakortu"?
- Bet es esmu Simonss. - Tu esi arī Delakorts.
Tev nepatīk, kā tās skaņas plūst no mutes?
Delakorts. Delakorts.
Tam uzvārdam ir liela bagāža, Maksa.
Liec nost tās Samsonite somas, mans žilbinošais pilot.
Pienākusi tava kārta.
Mums vēl nav naudas.
Varbūt, līdz pienāk tas brīdis, atgriežamies Atlantā.
Es tur neatgriezīšos.
Labi.
Es nupat tiku iekšā klubā, Daglas.
Un, protams, gribu te palikt, lai rūpētos par Normu.
Un es ieteicu nomainīt uzvārdu, tikai lai nogludinātu mūsu ceļu.
Tu negribi, lai tava sieviņa atgriežas bezgaumīgajā Atlantā,
ja te pie apvāršņa ir daudzsološa un labāka nākotne.
Ja tas dara kundzi laimīgu.
Atvainojiet, Simonsas kundze!
Simonsas kundze!
Atvainojiet, braucam uz lidostu.
Zvanīju uz jūsu numuriņu. Par rēķinu.
- Delakorta kungam jālido prom! - Simonsas kundze! Simonsas kundze!
Bon champs, draugi!
Labdien, Simonsas kundze.
Delakorta. Daglasa Delakorta kundze.
Pierodiet!
Varbūt uztaisiet man Sienāzi.
- Atceraties, kāds man garšo? - Protams.
Plānojat palikt visu sezonu?
Pietiks, ja teikšu, ka jums jāpasūta kaste šokolādes liķieru.
Plānoju notiesāt veselu baru Sienāžu.
Kā pagaidu biedre neesat pārāk aizrāvusies?
- Kā, lūdzu? - Pirmais ir izmēģinājuma mēnesis,
iespēja visiem jūs iepazīt un redzēt, vai iederaties.
Tad, lai tas būtu oficiāli, vajag divus, kas iesaka.
Un lai neviens jūs neizbalso.
Paldies.
Paņemšu pie baseina.
Te tu esi, Daina. Otrajā lappusē.
Tu arī te esi, izskaties tik burvīgi.
Jaunais The Shiny Sheet?
Atvestas agrāk?
Vai šis krēsls aizņemts?
Tas ir Franko, un tas ir viņa krēsls.
Rolinsas kundze.
Nu, negribētos tik skaistu somu likt zemē.
Dažās kultūrās tas nesot nelaimi.
Sveika, draudzenīt, iedosi savu avīzi?
Pārliecinies, ka...
Tas ir smagi.
Lūdzu, liec mani mierā. Un paldies.
Nu, ja nelasīsi... Drīkstu?
Sveika, draudzenīt.
Mērij!
Tu būsi šovakar?
Šovakar?
FibBid, mana izsole fibrozes atbalstam.
Jā, nabaga cilvēki.
Tas esot kā elpot zem ūdens.
Tā ir cistiskā fibroze. Šis ir aknu fibrozei.
Cizore jau bija aizņemta.
Te rakstīts, ka esi savākusi labu summiņu, Daina.
Ar lepnumu varu teikt, dabūjām 200 000 dolāru.
- Iespaidīgi. - Paldies.
Kā tev iet, Mērij?
Jā, kā iet tev?
Mums pagaidām ir 190 000.
Bet ar izsoles priekšmetiem dabūsim daudz vairāk.
Izklausās, it kā tās būtu sacensības.
Cik šausmīgi tā teikt.
Jūs ienīstat dāsnumu, Maksīna?
Nē, es to neienīstu. Es to mīlu. Es mīlu dāsnumu.
Es labprāt kaut ko ziedotu tavai izsolei, Mērij.
Lai ziedotu, ir jānopērk galdiņš. Piedod, es neizdomāju noteikumus.
Nu, es nopirkšu galdiņu. Man tie patīk. Cik daudz var maksāt galdiņš?
Desmit tūkstošus dolāru - jo pēdējā brīdī.
Protams. Pēdējā brīdī.
Nekādas problēmas.
- Man ir čeku grāmatiņa. - Labi!
Klubā tā vienmēr noder.
Man šķiet, nu tev ir 200 000.
Ja pareizi rēķinu.
- Paldies. - Nē, paldies tev, ka ieteiksi mani.
Pateicoties tev, man tagad ir divas jaukas atbalstītājas.
Vajag tikai vēl vienu.
Ar prieku.
Prieks dot.
Klubā Palm Royale bija tā: jo vairāk devi, jo vairāk saņēmi.
Un es biju dabūjusi vietu pie baseina,
bet kāds no tā bija labums, ja neviens negribēja sēdēt blakus?
Sveikas!
Kāpēc Dagija Simonsa sieva te sēž tāda viena pati?
Nē, nē, sēdi. Es apsēdīšos pie tevis.
Nu, es esmu Perijs Donahjū.
Dainas otrā pusīte. Jā.
Neredzēju tevi svinībās.
Jā, Daglass teica, ka jūs kopā mācījušies.
Apsveicu ar tavu amatu.
Daina tā lepojas.
Viņa visu laiku runā par savu Periju.
Vēstnieks Luksemburgā.
Nu, tas ir brīnišķīgi kontinentāli.
Tā ir, vai ne?
Pastāsti man, kādi ir Niksoni ārpus publikas?
Peta ir jautrībniece. Padaudz dzer.
Nemūžam nedomātu.
Vai Dagijbagijs ir kaut kur te vai...
Viņš kaut kur lido augstu gaisā.
Jūs, puiši, mūžam ceļojat un atstājat meitenes izklaidēties vienas.
Vīrs tev stāstīja,
kādās ēverģēlībās mēs savulaik piedalījāmies?
- Daina? - Jā.
Lai Dagija sieva mums piebiedrojas uz maču.
Nē, es nevaru.
Man nav līdzi tenisa kostīms.
Nopērc kaut ko profiņu veikalā.
- Ar Maksīnu būtu nepāra skaitlis, Perij. - Viņai taisnība.
Nu. Ahoi! Eduardo!
Nāc. Nāc pievienojies mūsu mazajai trijotnei.
Vai ne?
Jā.
Daina, tas ir tik neveikli. Tu, es, tavs vīrs, tavs bijušais mīļākais.
Aizveries un spēlē. Tu taču proti, vai ne?
Jā. Esmu nedaudz zaudējusi formu, bet...
Dari kā es, linda.
Iemācīju Dainai visu, ko viņa prot.
Linda?
- Tas nozīmē "skaista". - Skaista.
Tu pirmais, čomiņ.
Gribu redzēt, par ko es maksāju.
Ar prieku.
- Es tevi mīlu. - Varam spēlēt?
15-0.
Oho, jums labi sanāk.
Nolādēts.
- Labi, pagaidiet. Nekas. - Edij, piedod.
Nekas, panāc. Palīdzēšu.
Apstājies te. Tā, pagriez to.
- Atvēzē. Tā, jā. - Skaidrs. Labi.
- Gribi plašāk? - Paldies.
Labi. Aiziet!
Tava serve, Maksīna.
- Trāpīju! - Tava kārta servēt.
Viņa padeva bumbiņu.
Vai raketē ir caurums?
Nedusmojies uz sevi, Dagija kundze.
Ja jāizvēlas starp sportisku un satriecošu,
es vienmēr izvēlos satriecošo.
Labi, dieva dēļ. 15:15.
Ko tu dari?
Es spēlēju tenisu. Pamēģini arī tu paspēlēt!
Aiziet, spēlējam. Spēlējam. Tu servēsi?
- Jā. - Labi, tad servējam.
Te amo.
Uzmanies, Eduardo.
Tai biji piešāvis nedaudz par daudz asuma.
Ei, tā kā Dainai vairs nevajag manas tenisa stundas,
varbūt varu trenēt tevi, Maksīna.
Man vairāk patīk golfs.
Es liku piebremzēt.
Uzprasies? Nāc, nāc.
Nē!
Ak dievs!
- Daina, atnes ledu! - Beidz!
Kā bērns! Jūs visi! Ak dievs!
- Edij! - Aizveries, Perij!
Atnes man ledu!
Aiziešu pie viņas.
Flirtēt ar manu vīru, trenēties pie mana mīļākā.
Vienmēr jāuzmanās no jauniņās.
Pēc cik ilga laika viņš čukstēs "te amo mi patata" tavā ausī?
Nē, nē, Daina, tas it nemaz nav tā. Es mīlu Daglasu.
Un es mīlu Ediju, bet viņš negrib mani redzēt.
Tu joko?
Mēģināja nogalināt tavu vīru.
Manuprāt, tā ir īsta mīlestība.
Edijs ir ļoti kaislīgs, bet īsts katolis.
Ja viņš uzzinātu, ka biju stāvoklī...
Zvēri, ka nekad neteiksi.
Noslēpumi starp mīlniekiem var būt seksīgi.
Daglass nezina par mani visu.
Vienaldzība ir vislabākais afrodiziaks. Tici man.
Tu domā, ka varu būt laimīga ar Ediju, ja neatklāju noslēpumu?
Mīļā, diemžēl tikai tā vari būt ar viņu laimīga.
Daina!
- Daina! - Jā.
Man vēl trūkst viena atbalstītāja, lai mana palikšana klubā būtu droša.
Kā tu domā? Vari parunāt, lai Evelina būtu man trešā?
Ak, muļķa zoss. Tik gudra vienā jomā, tik naiva citās.
- Daina! - Nāku!
Atiņā!
Padomā par to!
Te ir aizņemts?
Jūties kā mājās.
Maksīna.
- Anna. - Sveika, Anna.
Anna, tev ir tik skaisti kāju pirksti.
Kā, lūdzu?
Gari, īsti, kā romietei.
Neviens nav teicis?
Cilvēki parasti slavē manu raksturu.
Esmu droša, tas arī ir burvīgs.
- Esi pilsētā jauniņā. - Ak, vainīga.
Tā vulgārā būtne lidinās virs Normas kā klijāns virs nobraukta zvēra.
"Mēs ar Daglasu lūdzam Dievam brīnumu."
Vienīgais brīnums ir tas, ka viņa tik tālu tikusi.
Būtu jūs redzējušas, kā pie Grejmena ķēmojās man pakaļ.
Nekādas gaumes un galantuma.
Kurš viņu vispār te ielaida?
Daina. Un nu otra atbalstītāja ir Mērija.
Mēs visas nesam upurus. Fibrozes dēļ - jebko.
Nu, trešo viņa nemūžam nedabūs.
Norma man uzticējās.
Pirms viņa dabūja emboliju?
Jā, Mērij, pirms viņa dabūja emboliju. Ilgi pirms tam.
- Jā, nu protams. -"Tā sīkā staigule," viņa teica...
Atvainojiet...
te ir nedaudz par karstu.
"...apmuļķoja Daglasu, lai viņš viņu apprecētu.
Viņš juta pienākumu."
Tad viņa bija stāvoklī.
Jā, Mērij. Atkal taisnība.
Izpatikt visiem, nevienu neatgrūst.
Atrast priekšmetu izsolei un darīt to ar smaidu, Maksīna. Smaidi.
Neķer kreņķi! Tas tikai nozīmē, ka viņas tevi pamanījušas.
Domāju, dziļo šķelšanos Vjetnamas sakarā rada arī tas,
ka daudzi amerikāņi zaudējuši ticību tam,
ko viņu valdība stāstīja par mūsu politiku. Amerikāņi...
Tā nebija apmuļķošana, Norma, tā bija mīlestība.
Ja tu tā saki.
Norma? Vai tu ko teici? Tu mani dzirdi?
Ak dievs. Tā nedrīkst izturēties pret ģimeni.
Tagad visi domā, ka esmu mele un krāpniece.
Viņi domā, ka es riņķoju, gaidu tavu nāvi.
Tā nav?
Norma.
Nē! Protams, ka nav.
Ja nu tā ir?
Visas savas problēmas varētu atrisināt,
ja es varētu tevi ar šo spilvenu nosmacēt.
Izaicinu - pamēģini. Tevī nav iekšā.
Tev nav iekšu, spara, izmisīgas dzirkstelītes.
Bet varētu būt.
Mirsti! Velns, kāpēc nemirsti, Norma?
Dirsā, mirsti taču! Norma!
Redzi? Tevī nav iekšā!
Ak dievs. Ak dievs. Ak dievs.
Protams, es nekad tā nedarītu! Slikta Maksīna, slikta!
Jautājums nav, kā Džonsona karš kļūst par Niksona.
Bet tu tiešām esi visu man darījusi daudz grūtāku.
Un šajā istabā nav ne sūda,
ko man ziedot tai izsolei.
...fundamentāla problēma.
Kāpēc un kā Savienotās Valstis vispār iesaistījās Vjetnamas karā?
- Nē. - Pirms 15 gadiem Ziemeļvjetnama
ar komunistiskās Ķīnas loģistikas atbalstu...
Evelina?
- Linda. Tu mani izseko? - Tu izseko mani?
Es tikai apmeklēju sava vīra tanti Normu Delakortu.
Protams.
Atnācu apmeklēt savu tēvu.
Bet tā ir Evelinas Rolinsas vīra istaba.
Tā ir.
Bet ja...
- Palīdzēšu, Evelina ir mana pamāte. - Pamāte?
Es sen pieņēmu savas mammas pirmslaulību uzvārdu.
- Atvaino, Maksīna, kavēju. - Linda, pagaidi.
Vai tu... Viņa ir...
Tu esi Evelinas Rolinsas pameita?
- Nu tu saprati. - Bet tu ģērbies kā
trūcīga menonītu dzelzceļa priesteriene.
Mani nesaista korporatīvie sieviešu skaistuma ideāli.
Bet tu esi tik bagāta. Un brīnišķīgi tieva.
Īpašumu kontrolē mana pamāte, un viņa nav īpaši dāsna.
Atvaino, Maksīna. Es kavēju, skaidrs? Pulciņš.
Mīlu pulciņus. Drīkstu piebiedroties?
- O, labi. Jā. - Lieliski.
Māsai vajag palīdzību.
Lūdzu.
Tā, vari sēdēt jebkur un cienāties ar ēdienu.
- Atvainojiet, kavējam. - Viss labi. Tu esi tik laipna.
Linda.
Tava draudzene šķiet dusmīga. Varbūt tev nevajadzēja mani vest.
O, beidz, tu joko?
Nemuļķojies. Mūsu durvis vaļā katram. Lai garšo!
Neesi ļauna!
Prieks tevi atkal redzēt.
Kā tavai draudzenei?
Vesela kā rutks. Paldies, ka apjautājies.
Apmeklējuma lapa vai kas?
Pieteikuma veidlapa, kur teikts, ka tu piekrīti,
ka tas, ko tu te dzirdēsi un redzēsi, te arī paliks.
Labi.
Un arī ka tu nosodi korporatīvo alkatību,
sieviešu pakļaušanu, iezemiešu zemju izlaupīšanu...
- Un Niksonu. - Pareizi.
Tas ir daudz.
Es saprotu, ka tu raksti grāmatu.
Burtiski izrāvu Dievu kaujas ratus.
Mēs rakstām par sieviešu spēku.
Kā seriālā I Dream of Jeannie?
Nē, kā Judīte nocirta galvu Holofernam.
Nu protams.
Bet tas torss. Un viņas vīrs? Seksīgs. Astronauts.
Tu domā, tas, kuru viņa sauc par kungu?
Džīnija būtībā ir militāri industriāla kompleksa verdzene.
Kas, tavuprāt, dod naudu NASA?
Nebiju par to domājusi.
Esi domājusi, kas tos augļus noplūcis?
Nē.
Nu, mēs gan. Tos noplūcis meksikāņu sieviešu darba kolektīvs.
Lai tu vari tos ēst.
Labi, es vienalga taisījos.
- Jā. - Neiebilsti, ja sēdēšu te?
- Droši. - Paskat tik.
Vēl kāds grib sieru vai vēl ko, pirms mēs sākam?
Laipni lūdzu. Es esmu Silvija.
Silvija. Paskat tik, mazais kunkulītis.
- Jā. - Cik jau ir?
Septiņi mēneši. Tev ir bērni?
Neesam ar tiem svētīti ar Daglasu.
Nu, esmu te, lai būvētu viņai labāku pasauli.
Ja nu būs puika?
Puikas arī var būt feministi.
Tu esi asprātīga.
Māsas.
Mēs visas zinām, kas tagad notiek Vašingtonā.
Miljons cilvēku soļo ielās un pieprasa izbeigt Vjetnamas karu.
Es nupat to redzēju TV.
Zināt, par ko tas man liek sapņot?
Tas man liek sapņot, ka miljons sieviešu soļo Vašingtonā
un pieprasa izbeigt karu ar mums.
Jo tie paši vīrieši, kas mēģina kontrolēt pasauli,
sāk ar mūsu ķermeņu kontrolēšanu.
Senos laikos mēs dzemdējām mājās.
Un nu vīrieši ārsti ieliek mūs krēslā un liek dzemdēt uz muguras.
Jūs zināt, par ko es runāju.
Ja mēs to bērnu nevarētu izaudzināt?
Esam spiestas turpināt to iznēsāt vai arī veikt pagrīdes abortu.
Un mūs padara par noziedzniecēm, jo gribam tiesības izvēlēties.
Ja mums tagad būs šīs smagās sarunas,
pēc 20-30 gadiem mums vairs nevajadzēs atskatīties.
Mūsu meitām nekad nevajadzēs cīnīties par savu personīgo brīvību.
Patiesi!
Tāpēc sāciet ar lēmumu. Kas pārvalda manu ķermeni? Es?
Vai kāds, kas iekniebj man dibenā un saka, ka esmu skaista.
Vai ne?
Kāds ir tevi sāpinājis, vai ne?
Te nav runa par mani, Maksīna.
Bet kāpēc tu uzdevi to jautājumu?
Nu, tu tik ātri pieņēmi sliktāko.
Draudzīgs vīrieša kniebiens var būt visai glaimojošs.
Tātad jebkāda uzmanība ir laba?
Ja tā ir patiesa.
Piemēram, šodien, kad es biju klubā,
es netīšām dzirdēju runājam dažas dāmas.
Un viņas par mani teica ļoti nejaukas lietas.
Un nepārliecinātāka sieviete būtu vienkārši aizskrējusi,
piedzērusies vai varbūt kļuvusi par sērijveida slepkavu.
Bet es sapratu: lai mainītu kāda domas, ir jāiekļūst viņa galvā.
Ir runa par Evelinu, man taisnība?
Kas ir Evelina?
Viņas galva ir visekskluzīvākais īpašums.
Nudien ekskluzīvs. Nekādu krāsaino. Nekādu ebreju. Balto protestantu ligzda.
Mūsu klubā ir biedre, kura mantos sava vecā vīra bagātību,
un viņa ir no Kubas salas.
Tad viņa ir fašiste?
Dāmas, mums te nav jābūt ienaidniecēm.
Es mūs visas redzu kā vienu māsu kopību.
Ja tu nebūtu man pienākusi klāt, Linda,
piedāvājot manai draudzenei pieņemt lēmumus pašai...
Nu, līdz ar to viņa mani ieteica klubā.
Tātad savā ziņā esmu tev pateicību parādā par visu. Paldies.
Un man atkal vajag tavu palīdzību. Saprast tavu pamāti.
Paņemam pārtraukumu. Tu padomā par to, ko tu saki.
Un dosim visām piecas minūtes...
Pamēģiniet augļus!
Kas tā tev par apsēstību ar manu pamāti?
Nu, viņai ir nepareizs priekšstats par manu laulību un manu vīru.
Ko Evelina teica par tavu vīru?
Ne viss ir jāiztirzā, Linda.
Man ir jau divas atbalstītājas. Man tikai vajag Evelinas parakstu.
Un tad viņi mani uzņems.
Kāpēc tu gribi būt tur, kur tevi negrib?
Vai tas nepadara par revolucionāri?
Touché.
Nesalīdzini mūs ar viņiem! Tu joko?
Dienas laikā pļēguro pie baseina, milzu frizūras, grib visur piedalīties.
Viņiem ir visa pasaules nauda, un viņi drāž šo valsti.
Mēs esam sievietes, kas cīnās par mūsu nākotni.
Man nav bērnu.
Tāpēc man kā sievietei nav svarīga nākotne.
Man ir svarīga laime un skaistums.
Šodien.
Un Evelina man ir atslēga uz to.
Neizšķied savu laiku, Maksīna!
Tā sieviete vienmēr uzvar.
Tev ūdens pāri galvai, meitēn, un tu pat to nezini.
Man nekad ūdens nav pāri galvai.
Tā būtu necieņa pret manu frizieri.
Negribot Linda bija man sniegusi vajadzīgo informāciju.
Ja Evelinai vajadzēja uzvarēt, es varēju sniegt viņai ko iekārojamu.
Tik iespaidīgu izsoles priekšmetu, ka viņa no sajūsmas apčurātos.
Viņa redzētu, kurai ir vara.
Izlaušanās un iekļūšana ir vienas monētas divas puses.
Es biju eksperte abās.
Es tā kroņa dēļ nogalinātu, Norma.
Būs jāpietiek ar tevi.
- Nešauj! - Kā tu tiki te iekšā?
Un tu? Klau, noliksi, lūdzu, ieroci?
Es dzīvoju baseina namiņā.
Norma nav nekad to pieminējusi.
Jo viņa ir komā.
Kura tā ir? Mūsu ceturtā saruna?
Un pirmā norāde, ka tu vispār pazīsti mana vīra tanti.
Tas man šķiet nedaudz aizdomīgi.
Tu kāp iekšā pa logu, aizdomās turamā.
Tā kā esmu Delakorta, pieprasu, lai atklāj savu nolūku.
Es rūpējos par māju un Normu.
Tev vareni sanāk.
Viņa ir uz nāves sliekšņa.
Viņai kļuvis sliktāk?
Viņas embolija ir pārvietojusies.
Mums jābūt gataviem.
Nē, viņa atveseļosies. Tu nepazīsti Normu. Viņai viss būs labi.
Pagaidi.
Tāpēc tu man jautāji, cik ilgi es te palikšu.
Tu uztraucies par savu mitekli.
Nu, klausies, ko teikšu, draudziņ.
Kad aizies Norma, tad aizies arī tava slapjā,
mirdzošā, ņirbošā, ciešā pēcpuse.
Laukā uz ielas.
Tā ka neiekārtojies pārāk ērti, pagaidu baseinpuika.
Simonsas kundze?
Simonsas kundze, mums tiešām jāparunā par rēķinu.
Simonsas kundze!
Delakorta.
Es zinu, ka tur esat.
- Ir plāns beigt karu... - Simonsas kundze!
- ...un atbalstīt mieru. - Simonsas kundze!
Ne tikai Vjetnamā. Klusā okeāna valstīs un pasaulē.
Izsole, protams, ir galvenais notikums,
bet katrai sievietei ir savs gatavošanās rituāls.
Liels paldies.
Viņa izskatās skaista. Paldies.
Pasteidzies, dārgā. Man jāpaspēj daudzas lietas.
Grejmen?
Varu apgrūtināt? Iedosiet metakvalonu?
Neskatieties.
Tas nav apgrūtinājums.
Mīļais, aizvērsi man rāvējslēdzēju?
Šīs sievietes ir izkopušas sapošanās mākslu.
Šie rituāli ir svēti.
Viņas ir gan marmors, gan Mikelandželo.
Un šovakar es ieņemšu savu vietu viņu vidū.
Delakortas kundze, jūtos pagodināta, ka uzticat man sagatavot īpašajam vakaram.
Maksīna, lūdzu.
Tu tiešām man atgādini mani vēl ne tik sen.
Kad pieaugšu, gribētu būt tāda kā tu.
Ei, kā iet modeļu skolā?
Mans puisis saka, ka mana seja neder katalogiem.
Ko?
Viņš saka: "Āmurgalva, tev ir jūrasasara pievilcība."
Tev jāatrod kāds, kurš izturas pret tevi tā kā Daglass pret mani.
Kāds, kurš tev tic.
Piecelies. Nāc, parādi, kā tu staigā.
Pašapziņu.
Labi.
Paskatīsimies.
Nav labi, vai ne?
Nebija slikti. Bet Romu neuzbūvēja vienā dienā.
Un arī nevainojamu modeles gaitu ne.
Palm Royale dāmas un kungi,
laipni lūdzu FibBid, izsolē, kas atbalsta cīņu ar fibrozi.
Jeb, kā mēs to klubā saucam, marinētām aknām.
Jokus pie malas,
mūsu priekšsēdētāja Mērija Deividsoula ir patiesi laba meitene.
Ak nē.
Iedzersim par jaunām aknām.
Mērij, apsēdies.
Tā ka dzeriet un soliet daudz. Tas ir patiesi cēla mērķa vārdā.
Paklausieties visi. Klau! Klau!
Man ir piedāvājums vīrietim, kuram ir viss.
Sešu nedēļu medību safari Rodēzijā.
Kurš grib doties medīt?
Pateicoties manas māsas bijušajam svainim, kurš būtībā vada Kanaverala ragu,
jūs un viens viesis varat doties privātā tūrē uz misijas vadības centru.
Evas Peronas apzeltītais pulkstenis ar dzeguzi, atsūtīja draugs no Argentīnas.
Danke schön, Rūdolf.
Tā ir Akmens Meibla.
Akmens kas?
Normas kaķis. Tu to nozagi.
Es aizņēmos. Mēs ar Normu saprotamies.
Kā vari ar viņu saprasties, ja viņa ir bezsamaņā?
Un ko tu zini par viņas apziņas stāvokli?
Neesmu pēdējā laikā tevi Normas tuvumā redzējusi.
Varbūt tu nemaz neesi draugs, tikai izmantotājs.
Varbūt tu te tomēr iederies.
Maksīna? Maksīna?
Tu nemūžam neticēsi.
Perijs bija tik nikns pēc mūsu tenisa mača,
ka viņš piezvanīja uz klubu un gribēja, lai Ediju atlaiž.
Atlaiž? Ak nē.
O jā. Bet Perijs bija tik pillā, ka neatcerēsies.
Bet pagaidi, kļūs vēl labāk.
Kad Perijs atslēdzās, es aizgāju pie Edija atvainoties.
Nepaspēju bilst ne vārda, kad jau biju bez drēbēm.
Tev bija taisnība, Maksīna.
Noslēpumi to visu darīja saldāku un pikantāku.
Paliec te un izstāsti visu.
Es te, Sibīrijā, nosaltu līdz nāvei.
Es esmu tropu puķe. Protams, tu saproti.
Paldies, draudzenīt.
Sveiki, puiši!
Neviens vairs nesargā durvis?
Evelina, mums jāparunā par Maksīnu Simonsu.
Tad tu izošņāji visu par viņu.
Es neko tādu nedarīju.
Netīšām satiku Vestpālmbīčā.
Un tādēļ tev jāatgriežas tur.
Tu te neiederies.
Nu, Maksīna arī ne. Un tu esi tenkojusi.
Varu apliecināt - neesmu.
Jācer gan. Mums ir vienošanās. Vienai no otras atkarīga iznīcība.
Mierā, doktor Streindžlav.
Pirmo reizi esam vienisprātis.
Delakorti Simonsi pievienosies klubam tik pār manu līķi.
Skaidrs, labi.
Tētis tev nopircis skaistu kleitu.
Tā ir.
Man ir kaili kāju pirksti.
Dižojies, māsa!
Drīkstu tev piebiedroties?
Lūdzu. Lūdzu.
Nu, ko tu atnesi, Maksīna?
Neko. Tas ir pazemojoši.
Paga, vai šo?
Es gribēju atnest ko izsmalcinātu, bet mani pārsteidza baseinpuika.
Man nebija iespējas.
Kāpēc tev ir tāda seja?
Nu, tūlīt tu būsi zvaigzne.
Tu tiešām nezini tā vērtību, vai ne?
13. galdiņš. Daglasa Delakorta kundze.
Maksīna Delakorta piedāvā izsolei retu akmens ziedojumu
ēģiptiešu dievībai Bastetai,
kas bija sieviešu aizstāve un Saules dieva sieva.
Pārējās divas līdzvērtīgās statuetes ir Britu muzejā
un Ņujorkas Metropoles mākslas muzejā.
Ja tā padomā, varbūt man jāpatur...
Es solīšu 1000.
Šķiet, tev ir kaut kas, ko grib Evelina Rolinsa.
Es solīšu 1200.
1300.
1301.
Jauki. Soli uz augšu, un pēc tam lai viņa dabū.
1500.
Izstājos.
1600.
1601.
- 2000. - Izstājos.
2000 dolāru?
2000 dolāru par šo seno akmens minci?
Vai es dzirdu 2500 dolārus?
2500 dolāru vienreiz, divreiz...
2500.
Lai viņai tiek.
5000.
10 000.
20 000.
75 000 dolāru!
Pirmoreiz.
Otrreiz.
Pārdots Maksīnai Delakortai.
Evelina.
Kaut ko vinnē, kaut ko zaudē.
Jā.
Lieliski.
Sveika, Anna.
Pazīstat manu draudzeni Annu?
Visi pazīst Annu Holideju no The Shiny Sheet.
The Shiny Sheet? Bet zinu visu autoru vārdus.
Jaunā redaktore, sabiedrības sleja.
Tā, kas tev lika solīt pašai par savu izsoles priekšmetu?
Anna, jūs vienīgā sapratāt, cik tas vērtīgs.
Neviens cits ne.
Nevarēju to atdot par tik zemu cenu.
Un, protams, visa nauda aizies fibrozei.
Fibrozei.
Maksīna.
Linda. Ko tu te dari?
Tu tur sacēli varenus viļņus. Apsveicu.
Linda, esmu visu izpostījusi.
Daglass mani pilnīgi noteikti pametīs.
Ko? Kāpēc?
Man bija 23 gadi, es paliku stāvoklī, apprecējāmies, bet es bērniņu zaudēju.
Un visi teica, ka es to darīju speciāli, lai ievilktu viņu tīklos,
jo viņš visiem stāstīja,
ka reiz mantos miljoniem dolāru.
Bet es to nedarīju speciāli. Es zvēru, nedarīju.
Neuztraucies, Maksīna.
Ja tāds vīrietis gribētu aizlidot, viņš būtu to izdarījis sen atpakaļ.
- Viņš gribēja pārnākt mājās pie tevis. - Nē.
Ak nē. Linda. Bet viņam bija jābūt te!
Viņam bija jābūt te!
Nē, viņš to nekad neteica. Bet redzēju. Viņš alka pēc šī. Savas vecās dzīves.
Un, kad es The Shiny Sheet izlasīju par Normas emboliju,
es zināju, ka man viņam tas jāsniedz.
Tam bija jābūt dubultam ieguvumam.
Es atbrauktu šurp. Es rūpētos par Normu.
Un tad mēs tā nemanāmi ieslīdētu šajā jaunajā dzīvē.
Daglass domāja, ka man ir plāns, bet man nebija plāna.
Nebija.
Man vienkārši...
Man vienkārši bija...
Maksīna.
Man vienkārši bija sajūta.
Un, kamēr viņš pārvadā no viena krasta uz otru amerikāņu biznesmeņus,
es te izsolē solu 75 000 dolāru, kuru mums nemaz nav,
par vecu musulmaņu kaķi, ko droši vien tik un tā nemantošu.
Senā Ēģipte nebija musulmaniska.
Es pārzinu ģeogrāfiju, Linda.
Tu tiešām šo visu gribi, a?
Vairāk nekā jebko, ko esmu dzīvē vēlējusies.
Tev ir pildspalva?
- Pildspalva? - Jā.
Es tā domāju.
Iedod man savu kartīti.
Esmu šurp nākusi kopš mazotnes.
Kas reiz kļuvis par biedru, tāds paliek mūžam.
Evelina neuzdrīkstēsies tevi izbalsot.
"Penelope Rolinsa"?
Vecā es.
Mans ģimenes uzvārds bija kā nasta. Es to nomainīju, lai būtu brīva.
Jā, bet Linda?
Kas vainas Lindai?
Nē, nekas.
Zini, ka tas nozīmē "skaista"?
Laba sajūta, vai ne?
Uz redzi, Maksīna.
Lai tev laba dzīve!
Atā.
PIRTS UN TENISA KLUBS
ATBALSTĪTĀJI: 3) PENELOPE ROLINSA
Paldies.
Piedod, ka neesmu te bijis, Norma.
Es nezināju, vai tu mani gribi.
Te kāds ir?
Es tikai atlikšu Akmens Meiblu atpakaļ viņas vietā.
Tu būtu sajūsmā zināt, ka es nupat apciemoju Normu,
un noticis brīnumains pavērsiens.
Viņa elpo pati.
Viņa pat atvēra acis.
Norma ir pamodusies?
Nē, ārsti to nosauca par krēslas stuporu.
Acīmredzot viņa var tādā palikt nedēļām, mēnešiem, pat gadiem.
Lieliski.
Tā ka es nekur nedošos.
Ak nē.
Uz ko tu skaties?
NOKAVĒTI MAKSĀJUMI
Tulkojusi Laura Hansone